АҞӘА,рашәара 11 - Sputnik. Галтәи араионтә ӡбарҭа рашәара 9 2021 шықәсазы азыӡба аднакылеит Урыстәыла атәылауаҩ Герман Телегин иганахьала. Абри атәы аанацҳауеит Апрокуратура хада асаит.
Телегин 2015 шықәсеи 2018 шықәсеи рзы ииз ҩыџьа ахәыҷқәа ахьимаз азы ихара ырԥсыҽны 15 шықәса ҭакрала ихигарц аӡбамҭа рыдыркылеит.
Уи адагьы аҳәынҭқарра ахьӡала миллион мааҭ ахараԥса ишәароуп. Ацәгьа аураан ихы иаирхәоз автомашьына имхны аҳәынҭқарра иаҭахоит.
Аҳәынҭқарратә харадҵаҩ – Апрокуратура хада ахаҭарнак ипозициагьы аӡбарҭа аӡбамҭа иақәшәоит.
Телегин 2021 шықәса хәажәкыра 23 рзы дааныркылеит УКОНи СОБРи русзуҩцәа Гал араион аҿы. Убри аан идырбалеит 191 еилаҳәара – 88,971 грамм аметадон.
Имҩаԥгаз аоператив-ԥшааратә уснагӡатәқәа ирылҵшәаны амилициа аусзуҩцәа аҭираз ирхиаз даҽа 190 еилаҳәара имырхит (87,546 грамм). Иааидкыланы Телегин 180,684 грамм аметодон имхын.